Nuwe SOE-hoof aangestel | Maroela Media
Nuwe SOE-hoof aangestel
Pres. Jacob Zuma het Dinsdag die aanstelling van 'n nuwe hoof vir die spesiale ondersoekeenheid (SOE) bekendgemaak.
Die presidensie het in 'n verklaring gesê adv. Jan Lekhoa Mothibi sal van 1 Mei 2016 aan die stuur van sake wees. Mothibi is tans 'n uitvoerende direkteur by Medscheme Holdings. Hy het ook voorheen senior posisies beklee by Standard Bank, Nedbank en die Suid-Afrikaanse Inkomstediens (SAID).
Volgens die presidensie het Mothibi 'n LLB-graad en die graad B.Proc sowel as 'n nagraadse diploma in arbeidsreg. Hy het ook voorheen as 'n staatsaanklaer en landdros gewerk. "Ons wens adv. Mothibi geluk met sy aanstelling en wens hom die beste toe vir sy nuwe verantwoordelikhede rakende die ondersoek van korrupsie en wanadministrasie," het Zuma gesê.
Adv. Gerhard Visagie is op 1 Maart 2015 deur Zuma aangestel as waarnemende hoof van die SOE. Zuma het Visagie bedank vir sy bydrae. Adv. Vas Soni, voormalige hoof van die SOE, het einde Januarie verlede jaar om persoonlike redes bedank.
Jacob Zuma soe spesiale ondersoekeenheid
Volg Zuma-mosie regstreeks
Luislang sorg vir opwinding tydens hokkiekamp
Wonder wie gaan die Advokaat eerste moet ondersoek vir wanadministrasie en korrupsie, en of hy sy werk gaan doen?
Begin sommer met die persoon wat hom aangestel het. Net dit sal sy kantoor en al sy personeel vir n paar jaar besig hou.
Zuptha aanstelling ?
Net in SA waar die mees korrupte persoon die persoon wat korrupsie moet beveg aanstel……. Is mos totaal belaglik…… Ja nee, en so sal ons aanploeter tot der ewigheid. Piesang republiek op sy beste.